Cuneiform Tablet Kt n/k 564 (AKT 2 14)
Cuneiform tablet, dated to the Old Assyrian Period (ca. 1950-1850 BC).
Genre: note
Transliteration:
i-na 5.5 ma-na AN.NA ša i-tur₄-DINGIR a-na qá-tí-a i-dí-na-ni 5 ma-na LÁ 5 GÍN AN.NA da-tum lu ú-ku-ul-ti ANŠE ù sà-ri-dim a-dí bu-ru-tim ik-šu-dam ší-tí AN.NA 0.5 ma-na 5 GÍN ša 12 TÚG pá-zu-ur-tám ša ša-la-aḫ-šu-a ḫa-bu-lu-nim ša 12 TÚG ni-is-ḫa-tim ša É.GAL-lim ḫa-bu-lu-nim a-na 15 TÚG.ḪI.A ša i-tur₄-DINGIR ù a-šùr-ma-lik ša ba-ri-šu-nu iš-tù 2.5 ma-na AN.NA-ak qá-tim gám-ru 8 GÍN AN.NA i-na-pu-lu-nim 5 TÚG iš-tí a-šùr-i-mì-tí šu-nu ša 15 TÚG ni-is-ḫa-tim ù pá-zu-ur-tám ša ša-la-aḫ-šu-a ḫa-bu-lu-nim 4 TÚG i-na É.GAL-lim 6 TÚG a-lá-ḫu-um il₅-qé